b'\n_START_ARTICLE_\nCiborij\n_START_SECTION_\nCiborij - posoda\n_START_PARAGRAPH_\nCiborij ima kovinski pokrov, na katerem je pogosto majhen kri\xc5\xbe. Poleg tega je ciborij v\xc4\x8dasih pokrit s prti\xc4\x8dem. V gotiki ga za\xc4\x8dnejo lep\xc5\xa1ati s podstavkom, podobno kakor kelih. V novej\xc5\xa1em \xc4\x8dasu ga vedno bolj izdelujejo v obliki plitve posode, primerne za obhajilo vernikov. _NEWLINE_Duhovnik pri posvetitvi evharistiji po navadi posveti ve\xc4\x8d hostij, kot jih potem razdeli vernikom. Preostale hostije spravi s ciborijem vred v tabernakelj. Naslednji\xc4\x8d med ma\xc5\xa1o duhovnik ciborij spet vzame iz tabernaklja in hostije deli vernikom (obhajilo). _NEWLINE_V\xc4\x8dasih se izraz ciborij uporablja tudi za poseben element cerkvene arhitekture - to je posebna strehica ali baldahin nad oltarjem.\n_START_SECTION_\nZgodovina\n_START_PARAGRAPH_\nStarodavna gr\xc5\xa1ka beseda izhaja iz semena skodeli\xc4\x8dastega egiptovskega lokvanja nelumbium speciosum in opisuje skodelico za pitje, narejeno iz tega lupine semena ali  podobni obliki. Te posode so bile \xc5\xa1e posebej pogoste v Egiptu in na gr\xc5\xa1kem vzhodu. Beseda "ciborij je bila uporabljena tudi v klasi\xc4\x8dni latin\xc5\xa1\xc4\x8dini za opis tak\xc5\xa1ne skodelice, \xc4\x8deprav je edini ohranjen primer v eni Horacijevi odi (2.7.21-22). _NEWLINE_V srednjeve\xc5\xa1ki latin\xc5\xa1\xc4\x8dini in v angle\xc5\xa1\xc4\x8dini se "ciborij" bolj pogosto nana\xc5\xa1a na pokrito posodo, ki se uporablja v rimokatoli\xc5\xa1ki, anglikanski, luteranski in s tem povezanimi cerkvami za shranjevanje posve\xc4\x8denih hostij zakramenta svetega obhajila. Spominja na obliko keliha, vendar je njegova skleda bolj okrogla kot sto\xc5\xbe\xc4\x8dasta in je dobila ime po pokrovu , na katerem je kri\xc5\xbeec ali druga sveta oblika. V zgodnje kr\xc5\xa1\xc4\x8danski cerkvi obhajilo ni bilo v cerkvah zaradi strahu pred bogokletstvom ali skrunitvijo. Kasneje so bili prvi ciboriji shranjeni doma. da so bili pri roki za obred, kadar so bili potrebni. V cerkvah ciborij navadno hranijo v tabernaklju ali zakramentariju. V nekaterih primerih je lahko pokrit, kar ozna\xc4\x8duje prisotnost posve\xc4\x8dene hostije. Ciborij je obi\xc4\x8dajno izdelan iz plemenite kovine ali z njo vsaj prevle\xc4\x8den._NEWLINE_Druge posode za hostije so \xc5\xa1e patena (majhna plo\xc5\xa1\xc4\x8dica) ali bazen (za hlebce kruha namesto rezin) in se uporabi v trenutku posvetitve in distribucije v \xc4\x8dasu glavne slu\xc5\xbebi sv. evharistije. Piks (majhna okrogla posodica) se obi\xc4\x8dajno uporablja za bolne ali zaprte.'